

**STIÙIRICH PRÒISEICT:**

**SLIGHE GU BUAIDH – 275mh CEANN-BLIADHNA DEN BHLÀR** *(tionndadh Gàidhlig)*

Bidh an neach a thèid fhastadh a’ co-òrdanachadh agus a’ dèanamh cinnteach à lìbhrigeadh is luachadh èifeachdach air a’ phrògram de ghnìomhachdan cultarach, a tha an t-Urras air co-dhùnadh a bhios air a thaisbeanadh tro 2020 mar urram don 275mh Ceann-bliadhna de Bhlàr Prestonpans. Tha feum aig a’ phrògram air conaltradh bhon choimhearsnachd ionadail a làn-mheudachadh aig gach ìre a tha iomchaidh a thuilleadh air luchd-amais nàiseanta a thoirt na lùib. Tro 2021, thèid dìleab nan gnìomhachdan a thasgadh tro chruthachadh air stòrasan seasmhach. Bidh luachadh mionaideach is leantainneach a’ gabhail a-steach glacadh didseatach mar eLeabhar air an stòr de ghnìomhachdan a tha air a chruthachadh tro chom-pàirteachadh dìreach leis a’ choimhearsnachd.

Bidh an Stiùiriche Pròiseict ag aithris dìreach do Chathraiche Blàr Prestonpans [Urras Dualchais 1745

[BPHT] agus do Chathraiche Sgioba-obrach Urrasairean Slighe gu Buaidh agus sponsairean eile a’

Phròiseict.

**Bidh Oifigear Ghnìomhachdan Cultarach ann an Sgioba Slighe gu Buaidh** a bhios cunntachail don Stiùiriche Pròiseict agus gheibh iad seirbheisean ainmichte taic ionmhasail is oifis BPHT. Gu cudromach, bidh cothrom aca cuideachd air an taic coimhearsnachd shaor-thoileach fharsaing air a bheil BPHT a’ soirbheachadh, a’ gabhail a-steach luchd-ealain, luchd-ciùil, luchd-eachdraidh, buidhnean mheadhanan sòisealta agus luchd-cleasachd èidichte.

**UALLAICHEAN IS PRÌOMH DHLEASTANASAN**

* Feumaidh an Sgioba Pròiseict conaltradh agus obrachadh ann an dlùth dhàimh leis gach buidheann coimhearsnachd a tha freagarrach a thuilleadh air ùidhean proifeiseanta iomchaidh uile, a’ gabhail a-steach Cinnidhean a Thàinig A-mach leis a’ Phrionnsa aig Prestonpans agus ‘Caraidean a’ Phrionnsa’ a tha a’ sìor fhàs.
* Feumaidh an Sgioba Pròiseict obrachadh ann an dlùth dhàimh ri agus taic a thoirt do dh’iomairt fhaicsinneach NLHF Great Places ann an Sgìre PSG.
* Feumaidh an Sgioba Pròiseict dèanamh cinnteach à lìbhrigeadh agus luachadh air a’ phrògram, agus a bhith mothachail gum feum am Pròiseact comas an Urrais a thaisbeanadh agus a chinnteachadh a thaobh a leithid sin de thachartasan cultarach a liubhairt agus a stèidheachadh don àm ri teachd, a thuilleadh air a ghnìomhachdan a tha làn stèidhichte gu làithreach.
* Feumaidh an Sgioba Pròiseict gach ceum reusanta a ghabhail gus conaltradh leothasan air feadh na coimhearsnachd a bhios a’ ceannach Tiogaidean Crannchuir gus am faic iad gu furasta mar a tha Tabhartasan Dualchais Crannchuir gan caitheamh, agus barail is tuigse nas fheàrr fhaotainn air an taobh air leth seo de dhualchas an coimhearsnachd.
* Nì an Sgioba Pròiseict cinnteach gum bi làn-taic iomchaidh ann do thrèanadh is leasachadh luchd-iùil saor-thoileach a’ bhlàr-batail gus a bhith cinnteach à barrachd solair do sgoiltean is buidhnean coimhearsnachd a thuilleadh air luchd-turais.
* Bidh uallach air an Sgioba Pròiseict cuideachd airson Cuairt an 10mh Ceann-bliadhna de Ghrèis-bhrat Prestonpans agus Comarrachadh air an 300mh Latha-breith aig a’ Phrionnsa Teàrlach Èideard Stiùbhart.

**Conaltradh le coimhearsnachdan ionadail**

* Tha am Pròiseact làn dealasach mu chonaltradh leis a’ choimhearsnachd ionadail agus taic a thoirt dhaibh anns gach dòigh reusanta airson an tabhartasan a neartachadh agus/no a chumail suas.
* Chan eil am Pròiseact a’ dùileachadh agus cha mhotha a mholas iad aon phàtran conaltraidh le coimhearsnachdan ionadail ged a tha BPHT dealasach a thaobh a’ chothruim as fharsainge a th’ ann a bhith aig agus do na h-uile.
* Brosnaichidh an Sgioba Pròiseict buidhnean coimhearsnachd ionadail gu bhith a’ trusadh agus a’ trèanadh dhaoine saor-thoileach agus gu bhith ag obrachadh le sgoiltean gus aire a thogail don dualchas chultarach a tha na lùib, agus tuigse a thoirt dhaibh don dòigh a chaidh am blàr a shabaid agus an t-adhbhar gu bheil a theachdaireachd air chuimhne agus air a chumail suas tro na ginealaichean.

**SGILEAN IS EÒLAS A THATHAR A’ SIREADH**

Tha dreuchd Stiùiriche Pròiseict ag iarraidh comas air conaltradh ri buidhnean coimhearsnachd ionadail a tha eadar-mheasgaichte a’ rangachadh bho oifigearan an riaghaltais ionadail gu luchd saor-thoileach. Bithear a’ sùileachadh gum bi eòlas freagarrach ro-làimh ann an suidheachaidhean co-ionann ga thaisbeanadh air a’ chomas seo.

Tha am Pròiseact ag iarraidh gun urrainn don Stiùiriche comas a thaisbeanadh air liubhairt agus aithris mu choinneamh raon-ama de 2 bhliadhna, taobh a-staigh a’ bhuidseat agus taobh a-staigh feallsanachd is poileasaidhean BPHT; agus dèanamh cinnteach gu bheil gach neach a tha airidh, air am fiosrachadh gu cunbhalach mu adhartas agus mu dhùbhlain sam bith a dh’fhaodadh a thighinn am bàrr.

Tha am Pròiseact gu sònraichte ag iarraidh leasachadh a bharrachd air cleachdadh na Gàidhlig leis an Urras an lùib a ghnìomhachdan gus urram a thoirt don chànan a bha air a labhairt leis a’ mhòr-chuid de Ghàidheil aig Prestonpans ann an 1745. Bidh aig an Stiùiriche Pròiseict agus/no Oifigear Ghnìomhachdan Cultarach ri uallach cuimsichte a ghabhail air a’ cho-phàirt seo den phròiseact.

**Tha e iomchaidh gum bi an t-Oifigear Ghnìomhachdan Cultarach air a tharraing bho phroifeiseantachd dhiofraichte bhon Stiùiriche Pròiseict.**

Tha taic eadar-obrachail agus for-ghnìomhach do choimhearsnachdan eadar-mheasgaichte, taisbeanaidhean agus seallaidhean grèis-bhrat an lùib a’ Phròiseict, agus tha seo a’ ciallachadh gum feum gach ball den Sgioba Pròiseict a bhith deònach siubhal air tursan a-mach, agus a bhith comasach air dràibheadh.

Tha BPHT a’ cur taic ghnìomhach ri agus a’ brosnachadh ionnsachadh tro ghnìomh, ag iarraidh leasachadh leantainneach pearsanta agus proifeiseanta le luchd-obrach seiseanail agus saor-thoileach. Mar sin, bithear a’ sùileachadh don Sgioba Pròiseict an Leabhar-latha Pròiseict a chumail, chan ann a-mhàin mar bhunait airson aithris fhoirmeil agus mar thaic do bhuidhnean coimhearsnachd a’ gabhail a-steach an eLeabhar, ach cuideachd mar bhunait airson an leasachaidh phearsanta fèin-luachaidh fhèin, a’ gabhail a-steach theisteanasan agus mar a bhios cothrom, airson in-chur gu seiminearan agus foillseachadh poblach.

**Leas-phàipear: AM PRÒGRAM GHNÌOMHACHDAN CULTARACH**

Pròiseact 2 bhliadhna a’ leudachadh conaltradh leis a’ choimhearsnachd gus an 275mh ceann-bliadhna den bhlàr a chomharrachadh, an 300mh latha-breith aig Teàrlach Èideard agus an 10mh ceann-bliadhna aig Grèis-bhrat Prestonpans.

• Pròiseact nàisein do phàistean ***10-17 a dh’aois***  airson bàrdachd, rosg no ealain lèirsinneach a chruthachadh, a’ meudachadh co-cheangailteachd dualchais agus a’ brosnachadh luchd-amais òg gu cur ri a dhìleab - a’ toradh ann an taisbeanaidhean agus foillseachadh. Cuirear fàilte air tagraidhean ann am Beurla, Albais agus Gàidhlig.

• Leasachadh air lìonra taic ***Caraidean a’ Phrionnsa***, a’ trusadh agus a’ trèanadh saor-thoilich agus luchd-iùil ùr, le làthaireachd ath-ùraichte air-loidhne a tha cuimsichte air luchd-tadhail agus a’ fàgail cothrom nas fheàrr air an dà chuid an achadh blàir agus gnìomhachdan. Tha a’ Ghàidhlig gu bhith air a cleachdadh mar a bhios iomchaidh.

• Taisbeanadh siubhail ath-ùraichte de ***Grèis-bhrat Prestonpans,*** a’ siubhal gu co-dhiù 4 choimhearsnachdan buntainneach air feadh Alba.

• Taisbeanadh ***“Prestonpans 275”***  a’ rannsachadh na cruth-tìre chaochlaidich agus an eadar-mhìneachaidh chultaraich air an dualchas; a’ tarraing cruinneachadh air leth còmhla tro chom-pàirteachasan ùra le iasadan de chruinneachaidhean; le taic bho bhùithtean-obrach agus bho thachartasan co-cheangailte. Bidh eadar-mhìneachadh Gàidhlig agus Beurla ri fhaotainn.

• ***Òrain a’ Chogaidh:*** gnìomhaidhean coimhearsnachd dràma/ceòl/bàrdachd a’ togail air obair co-cheangailte ris an dualchas ann an Gàidhlig, Albais agus Beurla, a’ cruthachadh diofar phuingean inntrigidh air an ùidh ann an eachdraidh.

• ***275mh Ceann-bliadhna – An t-Sultain 2020*** : tachartasan a’ ruighinn luchd-amais eadar-mheasgaichte i.e. cuirm-chiùil, cuairtean air a’ bhlàr-batail ann an èideadh, don dà chuid sgoiltean ionadail agus don phoball san fharsaingeachd, co-labhairt luchd-eachdraidh ann an com-pàirteachas le foillseachadh Helion, agus pannalan ùra taisbeanaidh mu na cinnidhean agus rèisimeidean.

• ***Dìleab***  - plana air ùidh a cheangal suas tro 2021 agus às a dhèidh, a’ cruthachadh lìonraidhean is ghoireasan seasmhach don Urras. Tuigse is bàigh don Ghàidhlig ri an leasachadh don àm ri teachd.